**ลาตัม เปรู เที่ยวบินที่ 2213** เป็นเที่ยวบินภายในประเทศของสายการบินลาตัม เปรู โดยดำเนินการแทนลาตัม ชิลี ที่ออกเดินทางจากกรุงลิมาไปยังฆูเลียกาในวันที่ 18 พฤศจิกายน ค.ศ. 2022 เครื่องบินได้ชนเข้ากับรถดับเพลิงของสนามบินขณะขึ้นบินออกจากท่าอากาศยานนานาชาติฆอร์เฆ ชาเบซ ส่งผลให้มีผู้เสียชีวิตในรถดับเพลิง 2 ราย แต่ไม่มีผู้เสียชีวิตบนเที่ยวบิน 2213

อุบัติเหตุของเที่ยวบิน 2213 นับเป็นอุบัติเหตุทางการบินร้ายแรงครั้งแรกของแอร์บัส เอ320นีโอ

อุบัติเหตุ
----------

ลาตัม เปรู เที่ยวบิน 2213 มีกำหนดออกจากท่าอากาศยานนานาชาติฆอร์เฆ ชาเบซ ในกรุงลิมา เวลา 14:55 PET (19:55 UTC) และมีกำหนดถึงท่าอากาศยานนานาชาติอินคา มาโก กาปัก ในเมืองฆูเลียกา เวลา 16:30 PET (21:30 UTC) ขณะที่กำลังขึ้นบิน เครื่องบินได้ชนเข้ากับรถดับเพลิงของสนามบินที่กำลังข้ามลานบินอยู่ ส่งผลให้มีผู้เสียชีวิตในรถดับเพลิง 2 ราย

เครื่องบินเริ่มบินขึ้นบนทางวิ่ง 16 เวลา 15:11 น. ในระหว่างการบินขึ้น เจ้าหน้าที่ฉุกเฉินได้ข้ามทางวิ่งต่อหน้าเครื่องบินเพื่อที่จะไปทำการฝึกซ้อมที่ทางวิ่งด้านข้าง นักบินยกเลิกการนำเครื่องขึ้นและเครื่องบินหยุดนิ่งที่ระยะ 2,500 เมตร (8,200 ฟุต) จากทางวิ่ง ภาพถ่ายหลายภาพแสดงให้เห็นรถดับเพลิงที่ถูกทำลาย และเครื่องบินที่วางอยู่บนปีกขวาโดยไฟได้รับความเสียหายที่ลำตัวด้านหลัง

เครื่องบิน
----------

เครื่องบินที่เกิดเหตุคือเครื่องบินแอร์บัส เอ320นีโอ ทะเบียน CC-BHB เครื่องบินลำนี้ใช้เครื่องยนต์แพรตแอนด์วิตนีย์ พีดับเบิลยู1100จี โดยเครื่องบินมีอายุ 5.0 ปี ณ วันเกิดเหตุและถูกส่งมอบให้ลาตัม ชิลีในเดือนพฤศจิกายน ค.ศ. 2017

การสืบสวน
---------

เบื้องต้นทางสายการบินลาตัม เปรูได้ทำงานทำงานร่วมกับเจ้าหน้าที่ที่เกี่ยวข้องเพื่อสนับสนุนการสืบสวนเหตุการณ์ในครั้งนี้

ผลตามหลัง
---------

จากอุบัติเหตุดังกล่าว ทำให้มีเที่ยวบินอย่างน้อย 4 เที่ยวบินถูกเปลี่ยนเส้นทางไปยังสนามบินใกล้เคียง ทางวิ่งของสนามบินถูกปิด ดังนั้น จึงมีการระงับการดำเนินการทั้งหมดที่สนามบิน

หลังจากเกิดอุบัติเหตุ ลูกเรือของเที่ยวบิน 2213 ถูกจับและควบคุมตัว หลังจากมีข่าวของการจับกุม IFALPA ได้แสดงความกังวลของพวกเขา เพราะมีการเน้นย้ำว่าลูกเรือบนเครื่องบินควรได้รับการดูแลทางการแพทย์ทันทีและการประเมินก่อนที่จะถูกจับกุมทางอาญาจากทางสหภาพแรงงาน

อ้างอิง
-------

1. 1 2 3  Souza, Lukas (2022-11-18). "Breaking News: LATAM Airlines Airbus A320neo Collides With Truck In Lima". *Simple Flying* (ภาษาอังกฤษแบบอเมริกัน).
2. ↑  "Plane hits vehicle on runway, catches fire at Lima's airport". *news.yahoo.com* (ภาษาอังกฤษแบบอเมริกัน).
3. ↑  Aquino, Marco (2022-11-19). "LATAM Airlines plane crashes on Peruvian runway, two firefighters dead". *Reuters* (ภาษาอังกฤษ). สืบค้นเมื่อ 2022-11-19.
4. ↑  "CC-BHB LATAM Airlines Chile Airbus A320neo". *www.planespotters.net* (ภาษาอังกฤษ).
5. ↑  Ranter, Harro. "Accident Airbus A320-271N CC-BHB, 18 Nov 2022". *aviation-safety.net*.
6. ↑  Flightradar24. "Live Flight Tracker - Real-Time Flight Tracker Map". *Flightradar24* (ภาษาอังกฤษ).
7. 1 2  "Accident: LATAM Chile A20N at Lima on Nov 18th 2022, collision with fire truck on takeoff". *avherald.com*.
8. ↑  "CC-BHB LATAM Airlines Chile Airbus A320neo". *www.planespotters.net* (ภาษาอังกฤษ).
9. ↑  "UPDATE 2: LATAM Airlines Peru flight LA 2213" latamairlines.com (ภาษาอังกฤษ)
10. ↑  "Accident: LATAM Chile A20N at Lima on Nov 18th 2022, collision with fire truck on takeoff". *avherald.com*.
11. ↑  Seet, Charlotte (2022-11-21). "LATAM A320neo Pilots Were Put In Jail After Fire Truck Crash". *Simple Flying* (ภาษาอังกฤษแบบอเมริกัน).